Ikastetxea (Bilbo, 1896)

Ikastetxea Bilbon 1896ko urriaren 15ean, euskara hutsez irakasten zuen historiako lehen eskola izan zen. Zehazki ez da ezagutzen proiektuak zenbat denbora iraundu zuen, agian urte bakarra. 1914tik aurrera sortuko ziren ikastolen aurrekaria izan zen.

 Historia 
Historiako lehen euskal eskola Bilbon abaldu zuten, Ikastetxea izenarekin. Resurrección María Azkuek (1864-1951) bultzatu eta Ramón de la Sota LLano (1857-1936) jeltzaleak, Euskalerria Elkartearen buruak, finantzatu zuen proiektua. Garai hartan, Bilbon euskaldunak biztanleriaren %20 inguru ziren, eta euskara hezkuntza sistematik at guztiz utzia zuten agintariek.

Garai eta hiri berean sortu ziren beste hainbat ikastetxe pribatu bezala, Ikastetxea lehen hezkuntzako kolegio-gela bat zen. Bere ezaugarririk nabarmenena curriculum euskaltzalea eta euskarazko murgiltze linguistikoaren eredua ziren. Garai hartan bilbotar gehienek gaztelaniaz hitz egiten zuten. Gainera, euskara ez zen ofiziala eta eskola sistematik kanpo zegoen. Testuinguru horretan, Bilbon eskola euskalduna sortzea deigarria da, eta gehiago erantzuten zien motibazio ideologikoei behar erabilgarriei baino. Garaiko nazionalisten suhartasunak ahalbidetu zuen Bilboko burgesiaren zati batek proiektua babestea. Emaitza, ordea, irregularra izan zen, neurri batean helburu handiegiak ezarri zituelako eta ez zuelako sendotzea lortu. Halere, 1914tik aurrera sortuko ziren ikastolen aurrekaria izan zen.

 Bibliografia 
 Jurgi Kintana Goriena eta Karmele Artetxe Sánchez, "Ikastetxea 1896: un proyecto de colegio euskérico dirigido a la burguesía de Bilbao", Foro de Educación, 25.zk., 2018, 49-68.or., ISSN-e 1698-7802, ISSN 1698-7799. 

 Erreferentziak 

 Kanpo estekak 

Kategoria:Bilboko desagertutako ikastetxeak
Kategoria:Euskararen historia
Kategoria:Bizkaiko ikastolak
Kategoria:1896 Euskal Herrian
Kategoria:Resurreccion Maria Azkue